recursal/SuperWikiNEXT-32B huggingface dataset:
**இராணி மேரிக் கல்லூரி**  (*Queen Mary's College*) சென்னையில் அமைந்துள்ள ஓர் அரசு மகளிர் கலைக்கல்லூரி ஆகும். 1914ஆம் ஆண்டில் தொடங்கப்பட்ட இக்கல்லூரியே சென்னையில் நிறுவப்பட்ட முதல் மகளிர் கல்லூரியாகும். மேலும் அப்போது இந்தியாவில் இருந்த மூன்று மகளிர் கல்லூரிகளில் ஒன்றாகவும் அமைந்திருந்தது. மத்திய 1800களில் லெப்.கர்னல் பிரான்சிஸ் கேப்பரின் இல்லமாக இருந்த இக்கட்டிடம் 1914இல் கல்லூரியாக மாற்றப்படும்வரை ஓர் தங்கு விடுதியாகவும் இயங்கியது. கேப்பர் மாளிகை என அறியப்படும் இக்கட்டிடம் ஓர் பாரம்பரியக் களமாக கருதப்படுகிறது. இக்கட்டிடத்தை இடித்து புதிய நிர்வாகக் கட்டிடம், கலைஞர் மாளிகை, கட்டமைக்கப்பட்டு வருகிறது. இதன் அடிக்கோள்விழா சூலை 2010 அன்று இடப்பட்டது.

இக்கல்லூரி காமராசர் சாலையும் முனைவர் இராதாகிருட்டினன் சாலையும் சந்திக்கும் இடத்தில் மெரீனா கடற்கரையை எதிர்நோக்கி 17 ஏக்கர் நிலப்பரப்பில் அமைந்துள்ளது. 98 ஆண்டுகள் நிறைவு பெற்றுள்ள இக்கல்வி நிலையத்தில் படித்த முன்னாள் மாணவிகள் அரசுப் பணிகளிலும் அரசு சாரா அமைப்புகளிலும் பணியாற்றி தேச அளவிலும் பன்னாட்டு அளவிலும் பெருமை பெற்றுள்ளனர்.

இந்தியாவின் முதல் 20 கல்லூரிகளில் ஒன்றாக விளங்கும் இக்கல்லூரி பெண்ணியத்தை முன்னிறுத்தி மானுடவியல், சமூகவியல், வாழ்வியல், ஊட்டச்சத்தும் இல்ல மேலாண்மையும், உடற்பயிற்சியியல், இந்திய இசை ஆகிய துறைகளில் கல்வித் திட்டங்களை வழங்கி வருகிறது. மாநிலத்தில் தாவரவியலில் முனைவர் கல்வித்திட்டத்தை வழங்கும் முதல் அரசு மகளிர் கல்லூரியாகவும் விளங்குகிறது. தவிர இசை, தமிழ் மற்றும் புவியியலில் முனைவர் பட்டப்படிப்புகள் வழங்கி வருகிறது. இந்திய ஆட்சிப் பணி/இந்தியக் காவல் பணிக்கான சேர்க்கைத்தேர்வுகளுக்கு இலவசமாக பயிற்சி வகுப்புகளை நடத்தி வருகிறது.

சான்றுகள்
---------

1. ↑  "Trail-blazer in women's education". *தி இந்து*. 16 April 2003. 25 May 2018 அன்று பார்க்கப்பட்டது.
[*தொடர்பிழந்த இணைப்பு*]
2. ↑   *Documentation on Women, Children, and Human Rights*. Sandarbhini, Library and Documentation Centre, All India Association for Christian Higher Education. 2003. பக். 53.. பார்த்த நாள்: 25 May 2018.
3. ↑  "PRINCIPAL'S LIST QUEEN MARY'S COLLEGE (AUTONOMOUS), CHENNAI-4". Queen Mary's college. 25 மே 2018 அன்று மூலம் பரணிடப்பட்டது. 25 May 2018 அன்று பார்க்கப்பட்டது.
4. ↑  Sujatha, R. (25 November 2019). "Queen Mary's makeover plan in limbo". *The Hindu* (Chennai: Kasturi & Sons): pp. 3. .
5. 1 2  "Kalaignar Maaligai unveiled in Queen Mary's college". *The Times of India* (Chennai: The Times Group). 23 July 2010.. பார்த்த நாள்: 4-Dec-2011. 
[*தொடர்பிழந்த இணைப்பு*]

வெளி இணைப்புகள்
---------------

* இராணி மேரிக் கல்லூரியின் அலுவல்முறை வலைத்தளம்
* Marking 100 years in education
**ரகுநாத் கிருஷ்ணா பட்கே** (*Raghunath Krishna Phadke*; 1884-1972) இந்திய சிற்பி ஆவார். தனது வாழ்நாளின் பெரும்பகுதியை பம்பாய் மாகாணத்தின் தார் பகுதியில் கழித்தார். இந்திய அரசு 1961 ஆம் ஆண்டு இவருக்கு பத்மசிறீ விருது வழங்கி கௌரவித்தது.

பட்கே கலையரங்கம்
----------------

பட்கே பசீனில் பிறந்தார். அங்கு தனது ஆரம்ப பள்ளிப் படிப்பை பசீன் ஆங்கிலப் பள்ளியில் பயின்றார்.  20 ஆம் நூற்றாண்டின் முதல் பாதியில், தார் மகாராஜா கலையின் புரவலராக இருந்தார். மேலும் பல கலைஞர்களை தனது இராச்சியத்திற்கு அடிக்கடி அழைப்பார். பட்கே அவர்களில் ஒருவர். அவரது வேண்டுகோளின் பேரில், மத்தியப் பிரதேசத்தில் உள்ள தார் நகரத்தில் பட்கே ஒரு கலையரங்கத்தைத் தொடங்கினார்.  பின்னர், 1933 இல் தாரில் குடியேறினார்  இது இன்று பட்கே கலையரங்கம்  என்று அழைக்கப்படுகிறது. இது தார் கோட்டையின் வெளிப்புறத்தில் அமைந்துள்ளது. 

இன்று இந்த அருங்காட்சியகத்தில் மகாத்மா காந்தி, ஜவகர்லால் நேரு, பால கங்காதர திலகர், இராசாராம் மோகன் ராய் போன்ற இந்திய வரலாற்றின் பல முக்கிய நபர்களின் சிற்பங்கள் உள்ளன. அரசர்கள், ராணிகள், உள்ளூர் தலைவர்கள் மற்றும் ஆன்மீகத் தலைவர்களின் மார்பளவு சிலைகளும் உள்ளன. 
அரங்கத்தில் அனைத்து மார்பளவுகளும் ஒரு கல்வி பாணியில் வரிசையாக வரிசையாக உள்ளன. 

தார், இந்தூர் மற்றும் உஜ்ஜைனியில் உள்ள பொது இடங்களில் நிறுவப்பட்டுள்ள மார்பளவு சிலைகளில் பட்கேவின் சொந்த கலை பாரம்பரியத்தை காணலாம்.

அரசு நுண்கலை நிறுவனம், தார்
---------------------------

1939 ஆம் ஆண்டு நவம்பர் 24 ஆம் தேதி பட்கேயின் வழிகாட்டுதலின் கீழ் அரசு நுண்கலை நிறுவனம் நிறுவப்பட்டது. இது சர் ஜே ஜே கலைப்பள்ளி, மும்பை மற்றும் இந்திரா கலா சங்கீத் விஸ்வவித்யாலயா, கைராகர், ராஜ்நந்தகாவுன், சத்தீசுகர் ஆகியவற்றுடன் இணைக்கப்பட்டுள்ளது. 2002 முதல், இந்த நிறுவனம் மத்தியப் பிரதேச அரசாங்கத்தின் உயர்கல்வி அமைச்சகத்தின் கீழ் செயல்படுகிறது.

சான்றுகள்
---------


1. ↑  
"Sculptors". .
2. ↑  He told about mumbai that it was very costly and therefore they settled down in dhar.
"Padma Awards". Ministry of Home Affairs, Government of India. .
3. ↑  "A Rising Indian Sculptor". *The Modern Review* **30** (2): 173. 1921.
4. 1 2  
"Dhar District". .
5. 1 2 3  "Dhar – Don't hold your breath" (in en). .
6. ↑  "Google Maps: Report Inappropriate Image". .
7. ↑  "Best places to visit at Dhar" (in en-US). 2015-10-09. .
**கோசி** (Kosi River) அல்லது **கௌஷிகி** என்றும் அழைக்கப்படும் **கோசி ஆறு**, ராமகங்கா நதியின் துணை ஆறாகும். இது உத்தராகண்டம் மாநிலத்தில் குமாவோன் பகுதியில் உள்ள ஒரு முக்கியமான ஆறாகும். கைர் மற்றும் சிசே காடுகள் இந்த ஆற்றின் கரையில் காணப்படுகின்றன. கோசி ஆற்றின் நீளம் 168 km (104 mi) கி.மீ. ஆகும். இதன் படுகை சுமார் 346 km2 (134 sq mi) சதுர கி.மீ. பரப்பளவில் பரவியுள்ளது.

ஆற்றோட்டம்
----------

 கோசி ஆறு ராம்நகர் அருகே ஜிம் கார்பெட் தேசிய பூங்கா வழியாக பாய்கிறது
கோசி கௌசானிக்கு அருகில் உள்ள தரபாணி தாரிலிருந்து உருவாகி தெற்கு நோக்கி பாய்கிறது. சோமேஷ்வர் மற்றும் அல்மோரா நகரங்கள் வழியாகப் பாய்ந்து, குவாராப்பை அடைந்து, சுயால் நதியுடன் இணைகிறது. குவாராப்பிலிருந்து, இது கைர்னா, கரம்பனி மற்றும் பெட்டல்காட் வழியாக மேற்கு நோக்கிப் பாய்கிறது. சால்ட் பட்டியை அடைந்த பிறகு, இது மோகன் வரை வடமேற்கு திசையில் பாய்கிறது. இதன்பின் இங்கிருந்து இது ஒரு கூர்மையான வளைவை எடுத்து தென்கிழக்கு நோக்கிப் பாயத் தொடங்குகிறது. திக்குலியைக் கடந்து, ராம் நகரில் சமவெளியில் இறங்குகிறது. சுமார் 70 mi (110 km) பயணம் செய்த பிறகு ராம்நகரிலிருந்து, சுல்தான்பூரில் உத்தரப்பிரதேச மாநிலத்திற்குள் நுழைகிறது. இது ராம்பூர் நகரின் இடப்புறம் வழியாகச் சென்று, உத்திரப் பிரதேசத்தின் ராம்பூர் மாவட்டத்தில் உள்ள சாகாபாத் வட்டத்தின் சாம்ராவ்ல் கிராமத்திற்கு அருகில் இராமகங்கையுடன் இணைகிறது.

மேற்கோள்கள்
-----------

1. ↑  Negi, Himalayan Rivers, Lakes, and Glaciers, pg-49
2. ↑  Negi, Himalayan Rivers, Lakes, and Glaciers, pg-89
3. ↑  Bhatt, Ecology of the Mountain Waters, pg-44
4. ↑   Aggarwal, Uttarakhand: Past, Present, and Future, pg-289
5. ↑   Aggarwal, Uttarakhand: Past, Present, and Future, pg-289

### நூல் பட்டியல்

* Negi, Sharad Singh. *Himalayan Rivers, Lakes, and Glaciers*. Indus Publishing. .
* Aggarwal, J. C.. *Uttarakhand: Past, Present, and Future*. Concept Publishing Company. .
* Bhatt, Shanker D.. *Ecology of the Mountain Waters*. APH Publishing. .
**தென்னிந்திய பழுப்பு நிறக் காட்டு ஆந்தை** (அறிவியல் பெயர்: *Strix leptogrammica indranee*) என்பது பழுப்பு நிறக் காட்டு ஆந்தையின் துணை இனமாகும். இது தென்னிந்தியாவில், கிழக்கு, மேற்குத் தொடர்ச்சி மலைகளில் உள்ள காடுகளில் காணப்படுகிறது.

விளக்கம்
--------

தென்னிந்திய பழுப்பு நிறக் காட்டு ஆந்தை நடுத்தர அளவில் சற்று பெரிய ஆந்தை ஆகும். இது சுமார் 47 செ.மீ. நீளம் இருக்கும். இதன் அலகு நீலம் தோய்ந்த கொம்பு நிறத்திலும், விழிப்படலம் ஆழ்ந்த பழுப்பு நிறத்திலும், கால்கள் நீலந்தோய்ந்த வெளிர் சிவப்பு நிறத்திலும் இருக்கும். இதன் உடலின் மேற்பகுதி சாக்லெட் பழுப்பு நிறத்தில் இருக்கும். தோள் பட்டை இறக்கைகள், வால்மேல் இறகுகள் ஆகியவற்றில் வெள்ளைப் பட்டைகளைக் காண இயலும். வால் பழுப்பு நிறமாக மஞ்சள் கலந்த சிவப்பு நிறப் பட்டைகளோடும், வெள்ளை விளிம்போடும் காட்சியளிக்கும். மோவாய் சாக்லெட் நிறமும் வெண்மை நிறமும் கலந்து காட்சிதரும். தொண்டையில் தூய வெண்மை நிறக் கறை காணப்படும். உடலின் மற்ற கீழ்ப்பகுதிகள் வெண்மை தோய்ந்த வெளிர் மஞ்சள் கலந்த சிவப்பு நிறத்தில் இருக்கும், மார்பில் மட்டும் பழுப்பு சாயல் தென்படும். மார்பு முழுவதும் நல்ல பழுப்பு நிறப் பட்டைகள் நிறைந்து இருக்கும்.

வாழிடம்
-------

தென்னிந்திய பழுப்பு நிறக் காட்டு ஆந்தை தென்னிந்தியாவில், கிழக்கு, மேற்குத் தொடர்ச்சி மலைகளில் அடர்ந்த மாறா பசுமைக் காடுகளிலும், நீர்வளம் மிக்க இலையுதிர் காடுகளிலும் காணப்படுகிறது.

நடத்தை
------

தென்னிந்திய பழுப்பு நிறக் காட்டு ஆந்தை ஒரு இரவாடி ஆகும். இது பகலில் மரங்களில் இணையாக மறைவிடங்களில் அமர்ந்திருக்கும். சிறு காலடி ஓசை கேட்டாலும் ஒலி எழுப்பாமல் விரைந்து மறையும். சிறு பறவைகள், பாம்பு, ஓணான், எலி முதலியவற்றை வேட்டையாடி உண்ணும். 'டொக் டூ டொக்' என மென்மையான குரலில் சில நொடிகளுக்கு ஒருமுறை கத்தும்.

இந்த ஆந்தைகள் சனவரி முதல் மார்ச் வரை இனப்பெருக்கம் செய்யும். மரக்கிளை பிரியும் கவைக் குழுவிலும், பாறை இடுக்குகளிலும், பாறை ஓரமாக தரையிலும் முட்டை இடும். பொதுவாக இரண்டு முட்டைகளை இடும் சிலசமயங்களில் ஒரு முட்டையை மட்டுமே இடுவதும் உண்டு. முட்டைகள் வெண்மை நிறத்தில் இருக்கும்.

மேற்கோள்கள்
-----------

1. ↑  Holt, Denver (2017). "Brown Wood-Owl (Strix leptogrammica)". *Birds of the World*. Cornell Lab of Ornithology. 2020-08-12 அன்று மூலதளத்திலிருந்து பரணிடப்பட்டது எடுக்கப்பட்டது. 19 May 2021 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 271-272.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27610507
* GBIF: 6176063
* iNaturalist: 730740
* ITIS: 686948

 |
**கப்பால்துர்கா** (Kabbaldurga) என்பது கர்நாடகாவின் ராமநகரா மாவட்டத்தில் அமைந்துள்ள ஒரு பாழடைந்த கோட்டையாகும். பெங்களூரிலிருந்து 75 கிலோமீட்டர் தொலைவில் இக்கோட்டை உள்ளது. 18ஆம் நூற்றாண்டைச் சேர்ந்த மராட்டியத் தலைவரான முராரி ராவ் கோர்படே ஐதர் அலியால் தோற்கடிக்கப்பட்டு இக்கோட்டையில் வைக்கப்பட்டிருந்தார். இந்தியாவின் ஆந்திரப் பிரதேச மாநிலத்தின் அனந்தபூர் மாவட்டத்தில் இருந்த கூட்டி நகரத்தை கோர்படே தன் கட்டுப்பட்டில் வைத்திருந்தார். கிபி 1776 ஆம் ஆண்டில் ஐதர் அலி இவரை தோற்கடித்தார். கோர்படே இறக்கும் வரை கபால்துர்கா கோட்டையில் வைக்கப்பட்டார். முராரி ராவ் சரணடைந்ததால் தனது குடும்ப உறுப்பினர்களுடன் இந்தக் கோட்டைக்குள் அனுப்பப்பட்டார். பிரித்தானிய பேரரசின் போது குற்றவாளிகள் இந்த கோட்டை உச்சியிலிருந்து தண்டனையாக தூக்கி எறியப்பட்டனர். இது பெங்களூருக்கு அருகில் இருப்பதால், இது ஒரு விருப்பமான மலையேற்ற இடமாக உள்ளது. ஒப்பீட்டளவில் எளிதான மலையேற்றமாகவும் இரவு மலையேற்றமாகவும் தனியார் குழுக்களால் மேற்கொள்ளப்படுகிறது. கோட்டையின் உச்சியில் உள்ள பழைய மற்றும் இடிந்து விழும் கட்டிடங்கள் சிறை, காவல்படை, வெடிமருந்து சேமிப்பு கிடங்கு ஆகியவற்றைக் குறிக்கின்றன மற்றும் பீமலில்ங்கேசுவரா மற்றும் கபாலம்மா கோவிலின் சிறிய கோயில்கள் இங்குள்ளன.

மேற்கோள்கள்
-----------

1. 1 2  Datta, Sravasti (16 February 2016). "Trek Thrills". *தி இந்து*. .
2. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
3. ↑  Prashanth, K.C. (2003). "Haidar and Trichinolopally in the Writings of C.Hayavadana Rao". *The Quarterly Journal of the Mythic Society* (Bangalore, India) **94** (3-4): 189.. பார்த்த நாள்: 2 August 2018.
4. ↑  "The Miraculous Shakthi Goddess of Kabbalu Village – Shree Kabbalamma!". 25 November 2017. .
***யாவரும் நலம்*** (Yaavarum nalam) ([*All are fine*] error: {{lang-xx}}: text has italic markup (உதவி)) 2009 இல் வெளிவந்த இந்திய தமிழ், இந்தி திரைப்படம் ஆகும். விக்ரம் குமார் இயக்கத்தில் விக்ரம் குமார், நீலு ஐயப்பன், அபினவ் கஷ்யப் போன்றவர்கள் இப்படத்தை தயாரித்துள்ளனர். இதனை பிக் பிக்சர்ஸ் நிறுவனம் வெளியிட்டது. இப்படத்தில் மாதவன், நீத்து சந்திரா, சச்சின் ஹெடக்கர், தீபக் டோப்ரியால், முரளி சர்மா, ரிட்டிமேன் சட்டர்ஜி, சம்பத் ராஜ் மற்றும் சரண்யா ஆகியோர் நடித்துள்ளனர். இப்படம் 2009 மார்ச் 6 அன்று வெளியானது.

கதை
---

மனோகர், (மாதவன்), அவரது குடும்பத்துடன் ஒரு புதிய குடியிருப்பின் 13 வது மாடியில் 13 பி என்ற வீட்டிற்கு குடியேறுகிறார். அவருக்கு வாழ்க்கையில் மிகப்பெரிய கனவு ஒன்று உண்டு. அவர்கள் அந்த வீட்டில் விசித்திரமான சம்பவங்களை சந்திக்கிறார்கள்.
குடும்பத்தில் உள்ள பெண்கள் ஒரு புதிய தொலைக்காட்சி நிகழ்ச்சியில் "யாவரும் நலம்" என்ற இந்தி நாடகத்தை பார்க்கின்றனர். இந்த நிகழ்ச்சியில் மனோகரின் குடும்பத்தைப் போலவே அங்கேயும் ஒரு குடும்பம் இருக்கிறது, அவர்களும் ஒரு புதிய வீட்டிற்கு செல்கின்றனர். தொலைக்காட்சி நிகழ்ச்சியில், ஏற்படும் நிகழ்வுகள் அவரது குடும்பத்திற்குள் பிரதிபலிப்பதை மனோகர் கவனிக்கிறார் 
இதன் பின்னணி யார் என்பதை தெரிந்துகொள்ள அவர் விரும்புகிறார். பின்னர் ஒரு மழை நாளில் அவருக்கு ஒரு டயரி கிடைக்கிறது , அதி மனோகருக்கான விடை கிடைக்கிறது. பின்னர் நடக்கும் பல திகிலூட்டும் சம்பவங்களைக் கொண்டு படம் நகர்கிறது.

நடிகர்கள்
---------

மாதவன் - மனோகர்  

நீத்து சந்திரா - பிரியா மனோகரின் மனைவி  

ரவி பாபு - காவல் ஆய்வாளர் ரவி  

சரண்யா - மனோகரின் தாயார்  

சம்பத் ராஜ் - வழக்குரைஞர் ராமச்சந்திரன்  

குஷ்பூ   

ரோகினி   

மற்றும் பலர்

தயாரிப்பு
---------

இப்படத்தின் இயக்குனர் விக்ரம் குமார், "சைலன்ட் ஸ்க்ரீம்" என்ற படத்திற்கான தேசிய விருதினை பெற்றுள்ளார். மேலும் இப்படத்தில் பணியாற்றிய பி. சி. ஸ்ரீராம் , படத்தொகுப்பாளார் ஸ்ரீகர் பிரசாத், ஒலி அமைப்பாளர் ஏ. எஸ். லட்சுமி நாராயணன் ,கலை இயக்குனர் சமோர் சந்தா ஆகியோரும் கூட தேசிய விருதினைப் பெற்றவர்கள். ஈஷா தியோல் மற்றும் கரீனா கபூர் ஆகியோர் இதில் நடிப்பதாக இருந்தது. ஆனால் நீது சந்திரா தமிழில் அறிமுகமானார். இவர் பல இந்தியில் பல வெற்றிப் படங்களை அளித்துள்ளார். நடிகர் மாதவன் மற்றும் ஒளிப்பதிவு இயக்குனர் பி. சி. ஸ்ரீராம் ஆகிய இருவரும் ஏற்கனவே "அலை பாயுதே" படத்தில் இணைந்திருந்தனர்.

மேற்கோள்கள்
-----------

1. 1 2  "Top 10 movies of 2009". Hindustan Times. 2009-12-24.. பார்த்த நாள்: 2012-03-16.
2. ↑  "13B netted 8.3 crore". .
3. ↑  "Chennai365.com: "Yavarum Nalam Movie Photo Gallery"". .
**ஜோதி குமார் சின்கா** (*Jyoti Kumar Sinha)* என்பவர் பீகார் மாநிலம் பாட்னாவில் பிறந்த சமூக சேவகர். இவர் மத்திய காவல்துறையின் தலைமை இயக்குநராகவும், பின்னர் தேசிய பேரிடர் மேலாண்மை ஆணையத்தின் உறுப்பினராகவும், உளவமைப்பின் தலைவராகவும் பணியாற்றினார். இவர் 1967 தொகுதி பீகார் தொகுதி இந்தியக் காவல் பணி அதிகாரி ஆவார்.

ஆரம்ப கால வாழ்க்கை
------------------

ஜே. கே. சின்கா தனது பள்ளிப் படிப்பை பாட்னாவிலுள்ள தூய சவேரியார் உயர்நிலைப் பள்ளியில் முடித்தார், பின்னர் பாட்னா கல்லூரியில் வரலாற்றில் பட்டம் பெற்றார். இவர் தனது தந்தை மற்றும் தாத்தாவைப் பின்பற்றி 1967-ல் இந்தியக் காவல் பணியில் சேர்ந்தார். இவரது தாத்தா, மறைந்த சிறீ. ஏ. கே. சின்கா, 1939ஆம் ஆண்டு பீகார் காவல்துறையின் தலைமை இயக்குநர் ஆன முதல் இந்தியர் ஆவார். ஜே. கே. சின்காவின் தந்தையும் ஒரு உளவுத்துறை அதிகாரி ஆவார். இவர் பீகார் காவல்துறையின் தலைவராகவும் பதவி வகித்தார்.

விருதுகள்
---------

2019-ல், சமூகப் பணித் துறையில் இவர் ஆற்றிய பங்களிப்பிற்காக பத்மசிறீ விருதைப் பெற்றார்.

மேற்கோள்கள்
-----------

1. ↑  "Free school for Bihar's dirt-poor Musahar children brings its founder a Padma Shri". *The New Indian Express*. 2019-05-04 அன்று பார்க்கப்பட்டது.
2. ↑  "Jyoti Kumar Sinha".
ரௌஸா ஷெரீப் நுழைவாயில்.
**ரௌசா செரீப்** (*Rauza Sharif*) அல்லது ஷேக் என்கிற **அகமது சிர்ஹிந்தி தர்கா** *(Ahmad Sirhindi)* எனப்படும் வழிபாட்டுத்தலம், வடமேற்கு இந்தியாவின் பஞ்சாப் மாநிலத்திலுள்ள குருத்வாராவில் பதேஹ்கர் சாஹிப் *(Fatehgarh Sahib)* என்னுமிடத்தில் சிர்ஹிந்த்-பஸ்ஸி பத்தானா சாலையில் அமைந்துள்ளது.

நினைவிடம்
---------

சுன்னி இசுலாம் இனத்தார் மத்தியில் இரண்டாவது மக்காவாக வணங்கப்படும் இது, இமாம் ரப்பானி செய்க் அஹ்மத் அல்-பாரூக்கி அல்-சிர்ஹிந்தி *(இவர் இந்தியாவின் ஒரு இசுலாமிய அறிஞர்,ஹனபி நீதிபதி, இறையியலாளர்,இந்திய மெய்யியலாளர்,நக்ஷபந்தி சூபிப் பிரவின் முக்கிய உறுப்பினர். இவர் முஜத்தித் அலிப் ஸானி, கருத்து: "இரண்டாமாயிரம் வருடத்தை உயர்பெறச் செய்தவர்". அவர் இசுலாத்தை புத்துயிர் பெறச்செய்ததற்கும், முகலாயப் பேரரசர் அக்பரின் காலத்தின் தோண்றிய இஸ்லாத்துக்கு எதிரான கொள்கைகளை எதிர்த்தற்கும் முஜத்தித் அலிப் ஸானி என்று அழைக்கப்படுகின்றார். )* என்பவருக்கு அர்ப்பணிக்கப்பட்டதாக அறிய முடிந்தது. அஹ்மத் சிர்ஹிந்தி இப்பகுதியில் 1563-ம் ஆண்டு முதல், 1624-ம் ஆண்டு வரையில் வாழ்ந்துள்ளார்.

உருஸ் கொண்டாட்டம்
-----------------

அஹ்மத் சிர்ஹிந்தி (டிசம்பர் 10) நினைவு தினத்தில் அனுஷ்டிக்கப்படும் உருசு திருவிழாவின்போது இங்கு ஏராளமான இசுலாமிய பக்தர்கள் குழுமுகின்றனர். மேலும், இவ்வுருஸ் கொண்டாட்டம் (இறந்தநாள் நினைவுதினம்) 300-க்கும் மேற்பட்ட ஆண்டுகளாக இங்கு நடைபெறுவதாகவும், பெருமளவிற்கு இந்தியாவில் இருந்து இசுலாமியர்கள் கலந்து கொள்வதோடு, பாக்கித்தான், ஆப்கானித்தான், இந்தோனேசியா, வங்காளம் மற்றும் பிற இசுலாமிய நாடுகளிலிருந்தும் இக்கொண்டாட்டத்தில் கலந்து கொள்கிறார்கள்.

கல்லறைகள்
---------

இந்த தலத்தில் சேக் அவர்களது குடும்ப உறுப்பினர்களின் கல்லறைகளும், அது மட்டுமல்லாமல் ஆப்கானிய மன்னரான சமன் ஷா துரானி மற்றும் அவரது ராணியின் சமாதிகளும் இந்த தலத்தில் அமைந்திருக்கின்றன.

கட்டமைப்புகள்
-------------

அதிசயத்தக்க தோரணவாயில் கட்டமைப்புகள் மற்றும் உருண்டு திரண்ட வடிவ குமிழ் மாடக்கோபுரங்களை கொண்டுள்ள இந்த வளாகத்தை, ஒரு வரலாற்று சின்னமாக இந்திய அரசாங்கம் அறிவித்துள்ளது. உஸ்தாத், ஷாஹிர்த் மற்றும் மீருல் மீரான் ஆகியோரது கல்லறை அமைப்புகளும் இந்த ரௌஸா ஷெரீப் வளாகத்துக்கு அருகிலேயே அமைந்துள்ளன.

சான்றாதாரங்கள்
--------------

1. ↑  "GURUDWARA FATEHGARH SAHIB". web.archive.org (ஆங்கிலம்). 6 Apr 06 - 6 Mar 16.. பார்த்த நாள்: 12 சூலை 2016.
2. ↑  Glasse, Cyril, *The New Encyclopedia of Islam*, Altamira Press, 2001, p.432
3. ↑  www.britannica.com | Shaykh Aḥmad Sirhindī,| (ஆங்கிலம்) வலைக்காணல்: சூலை 12 2016
4. ↑  www.astrolika.com | www.astrolika.com | (ஆங்கிலம்) வலைக்காணல்: சூலை 12 2016
5. ↑  "The Tribune, Chandigarh, India - Chandigarh Stories". Tribuneindia.com.. பார்த்த நாள்: 2016-07-12.
6. ↑  "Rauza Sharif, Fatehgarh Sahib". www.nativeplanet.com. 2016.. பார்த்த நாள்: 2016-07-13.
7. ↑  "रौज़ा शरीफ, फतेहगढ़ साहिब (இந்தி)". hindi.nativeplanet.com. 2016.. பார்த்த நாள்: 2016-07-13.

புற இணைப்புகள்
--------------

* Rauza Sharif @Wikimapia
* Dargah Sirhind Shareef
* Darbar-Ul-Naqshbandiya Foundation
**பூங்கோதை ஆலடி அருணா** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் தமிழக தகவல் தொழில்நுட்பத் துறை அமைச்சர் ஆவார். இவர் திருநெல்வேலி மாவட்டம், ஆலங்குளம் தொகுதியில் இருந்து, 2006 இல் நடந்த தேர்தலில் திமுக சார்பாக தேர்ந்தெடுக்கப்பட்டார். இவர் திமுகவின் கலை இலக்கியப் பகுத்தறிவுப் பேரவைச் செயலாளராக பணியாற்றி வருகிறார். பூங்கோதை, ஒரு தொழில்முறை பெண்கள் சிறப்பு பட்டம் பெற்ற மருத்துவர். இவர் தந்தை ஆலடி அருணா முன்னாள் தமிழக அமைச்சராவார். இவர் 2016 ஆம் ஆண்டு நடந்த சட்டமன்றத் தேர்தலில், ஆலங்குளம் தொகுதியில் இருந்து, திமுக சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

குடும்பம்
---------

தென்காசி மாவட்டம், ஆலங்குளம் அருகே உள்ள ஆலடிப்பட்டி கிராமத்தில் அக்டோபர் 28, 1964 இல் பிறந்தார். இவர் மருத்துவ படிப்புக்கு பிறகு லண்டனில் 10 ஆண்டுகள் பணியாற்றினார். பின்னர் அப்பல்லோ மருத்துவமனையில் மருத்துவராக பணிபுரிந்தார். இவரது கணவர் மருத்துவர் பாலாஜி நரம்பியல் மருத்துவ நிபுணர். அவர் அப்பல்லோ மருத்துவமனையில் பணியாற்றுகிறார். இவர்களுக்கு சமந்தா மற்றும் காவ்யா என இரு மகள்கள் உள்ளனர். டாக்டர் பூங்கோதைக்கு மதிவாணன், தமிழ்வாணன், அமுதவாணன், அன்புவாணன், எழில்வாணன் ஆகிய 5 சகோதரர்கள் உள்ளனர்.

ஆதாரம்
------

1. ↑

வெளி இணைப்புகள்
---------------

* அரசின் வலைத்தளத்தில் அமைச்சர் பூங்கோதையின் பக்கம் பரணிடப்பட்டது 2010-03-06 at the வந்தவழி இயந்திரம்
ஜெய்சங்கர் பிரசாத்
**ஜெய்சங்கர் பிரசாத்** (*Jaishankar Prasad*; ஜனவரி 30, 1889 - நவம்பர் 15, 1937) என்பவர் இந்தி மொழி இலக்கியத்திலும், நாடகங்களிலும் புகழ் பெற்றவர். உத்தரப் பிரதேசம் மாநிலம் காசி நகரில் 30-01-1889 ஆம் நாளில் பிறந்த இவர் ஏழாம் வகுப்பு வரை பள்ளியில் படித்தார். அதன் பிறகு வீட்டிலிருந்தபடியே சமற்கிருதம், உருது, பெர்சியன், இந்தி, ஆங்கிலம் போன்ற மொழிகளைக் கற்றுத் தேர்ந்தார். இது தவிர தத்துவம், மதம், வரலாறு, புதைபொருள் ஆய்வு குறித்த நூல்களையும் விரும்பிப் படித்து அதிலும் தன்னை வளப்படுத்திக் கொண்டார். இவர் மூன்று திருமணம் செய்து கொண்டார்.

இலக்கியப் பங்களிப்பு
--------------------

"பாரத் தேந்து" எனும் இதழில் "கலாதர்" எனும் புனைப்பெயரில் இவரது முதல் கவிதை வெளியானது. "ஹான்ஸ்", "ஜகரான்" எனும் இதழ்களில் இவர் நிறைய கவிதைகளை எழுதி வந்தார். அதன் பிறகு 1909 ஆம் ஆண்டில் "இந்து" எனும் மாத இதழைத் தொடங்கினார். இவரது இயற்பெயரான "ஜெய்சங்கர்" என்பதை விட இவர் இலக்கியத்திற்காக வைத்துக் கொண்ட "பிரசாத்" என்கிற புனைபெயர் மிகவும் புகழ் பெற்றதால் இரண்டு பெயரையும் இணைத்து வைத்துக் கொண்டார்.

"பிரேம் பாதிக்", "கானன்குஸீம்", "சித்ராதர்", "ஜர்னா", "அன்சு", "லெகர்", "காமாயினி" எனும் கவிதைத் தொகுதிகளை எழுதி வெளியிட்டார். இவர் பதின்மூன்று இலக்கியத்தரம் மிகுந்த நாடகங்கள், எட்டு வரலாறுகள், மூன்று புராணங்கள், உணர்வுப்பூர்வமான இரண்டு நாடகங்கள் போன்றவற்றை எழுதி வெளியிட்டிருக்கிறார். "கன்கல்", "டிட்லி" என்னும் இரண்டு நாவல்களை எழுதி வெளியிட்டார். "ஐராவதி" எனும் நாவல் முடிவடையாமல் இடையில் நின்று போய் விட்டது. கவிதை மற்றும் உரைநடை கலந்த "ஊர்வசி மற்றும் பப்ருவாகன்" என்னும் நூலையும் எழுதி வெளியிட்டார். இது தவிர கட்டுரைகளையும் எழுதி வெளியிட்டார்.

இவர் உயர்வான கருத்துக்களை உள்ளடக்கிய கவிதை, கட்டுரை, கதை, நாவல்கள், நாடகங்கள் என இலக்கியத்திற்குப் பெரும் பங்களிப்புகளைச் செய்துள்ளார். இவரது "காமாயினி" எனும் காவியத்திற்கு மங்களப் பிரசாத் விருது வழங்கப்பட்டது.

வணிகர்
------

வணிகக் குடும்பத்தைச் சேர்ந்த இவரது தந்தையும், மூத்த சகோதரரும் திடீரென மரணமடைந்ததால் வணிகத்தைக் கவனிக்க வேண்டிய பொறுப்பு இவருக்கு ஏற்பட்டது. இதனால் இலக்கியவாதியான இவர் பின்னர் வணிகராக மாறிவிட்டார்.

மறைவு
-----

உத்தரப்பிரதேசத்தின் காசி நகரில் இவருடைய நாற்பத்தெட்டாம் வயதில் 15-11-1937 ஆம் நாளில் மரணமடைந்தார்.
**உயுகுர் ககானரசு** (அல்லது **உயுகுர் பேரரசு** அல்லது **டோகுஸ் ஓகுஸ் நாடு**) என்பது எட்டாம் நூற்றாண்டின் நடுப்பகுதியிலிருந்து ஒன்பதாம் நூற்றாண்டின் நடுப்பகுதி வரை சுமார் ஒரு நூற்றாண்டுக்கு நிலைபெற்றிருந்த ஒரு துருக்கிய பேரரசு ஆகும்.

வரலாறு
------

### வளர்ச்சி

கி.பி. 657 இல் மேற்கு துருக்கிய ககானரசு சீனாவின் தாங் அரசமரபால் தோற்கடிக்கப்பட்டது. இத்தோல்விக்குப் பின்னர் உயுகுர்கள் தாங் அரசமரபின் பக்கம் இணைந்தனர். இதற்கு முன்னரே உயுகுர்கள் தாங் அரசமரபுடன் இணைந்து கி. பி. 627 இல் திபெத்தியர்கள் மற்றும் துருக்கியர்களுக்கு எதிராக போரிட்டபோது தாங் அரசமரபுடனான உறவுக்கு ஒரு விருப்பத்தை வெளிக்காட்டி உள்ளனர்.

கி.பி. 742 இல் உயுகுர்கள், கர்லுக்குகள் மற்றும் பஸ்மைல்கள் இரண்டாவது துருக்கிய ககானரசிற்கு எதிராக கிளர்ந்தெழுந்தனர்.

கி. பி. 744 இல் பஸ்மைல்கள் துருக்கிய தலைநகரான ஒடுகனை கைப்பற்றினர். ஆட்சி செய்த ஒஸ்மிஸ் ககானை கொன்றனர். பின்னர் அந்த வருடத்தில் பஸ்மைல்களுக்கு எதிராக உயுகுர்-கர்லுக் கூட்டணி ஏற்படுத்தப்பட்டு பஸ்மைல்கள் தோற்கடிக்கப்பட்டனர். பஸ்மைல்களின் ககான் கொல்லப்பட்டார். ஒரு மக்கள் குழுவாக பஸ்மைல்கள் இல்லாமலே போய்விட்டனர். உயுகுர்கள் மற்றும் கர்லுக்குகளுக்கு இடையிலான பகையானது பின்னர் கர்லுக்குகளை மேற்கு நோக்கி ஜெடிசு பகுதிக்கு இடம்பெயர வைத்தது. கர்லுக்குகள் டுர்கேஷ் மக்களுடன் பின்னர் சண்டையிட்டனர். டுர்கேஷ் மக்களை தோற்கடித்து 766 இல் அவர்களின் பகுதியை கைப்பற்றினர்.

### பின்வந்தவர்கள்

டர்பன் பகுதியை சேர்ந்த உயுகுர் அரசர் பணியாட்களால் உபசரிக்கப்படுதல். மோகாவோ குகை 409, 11-13 ஆம் நூற்றாண்டு.
உயுகுர் ககானரசை அழித்து அதன் பின்னர் எனிசை கிர்கிசுக்கள் எனும் இனத்தவர் ஆட்சிக்கு வந்தனர். அவர்கள் நுட்பமனவர்கள் கிடையாது. அவர்களுக்கு தாங்கள் வென்ற அரசை ஆட்சி செய்யும் எண்ணம் சிறிதளவே இருந்தது. கிழக்கில் பைகால் ஏரியில் இருந்து மேற்கில் இர்டிஷ் ஆறு வரை இருந்த நிலப் பகுதிகளை அவர்கள் தங்களது கட்டுப்பாட்டில் வைத்திருந்தனர். கிர்கிசுக்கள் தங்கள் பக்கம் இணைந்த குலுக் பகா என்ற உயுகுர் இனத்தை சேர்ந்தவரை ஒர்கோன் பள்ளத்தாக்கின் ஆட்சியாளராக நியமித்தனர். தாங் அரசமரபின் இசோங் பேரரசரின் ஆட்சியின் போது (860–873) தாங் மற்றும் கிர்கிசுக்களுக்கு இடையே 3 முறை தொடர்பு ஏற்பட்டதாக பதிவுகள் உள்ளன. ஆனால் அந்த தொடர்பு எந்த வகையிலானது என்பதைப் பற்றி தெளிவான தகவல்கள் இல்லை. கிர்கிசுக்களுடன் தொடர்பு ஏற்படுத்துவதில் எந்தவித பயனும் இல்லை என தாங் அரச மரபின் ஆட்சியாளர்கள் கருதினர். ஏனெனில் தாங் பிரிவினருக்கு உயுகுர்கள் ஒரு பிரச்சனையாக இல்லாமல் போய்விட்டனர். கி. பி. 890 இல் கிதான்கள் ஒர்கோன் பள்ளத்தாக்கைக் கிர்கிசுக்களிடமிருந்து கைப்பற்றினர். இதற்குப்பிறகு கிர்கிசுக்கள் எதிர்ப்பை காட்டியதாக எந்தவித பதிவுகளும் இல்லை.

உயுகுர் ககானரசு வீழ்ந்த பிறகு உயுகுர்கள் தெற்கு நோக்கி இடம்பெயர்ந்தனர். அவர்கள் தற்கால கான்சுவுக்கு அருகில் கான்சு உயுகுர் இராச்சியம் மற்றும் தற்கால டர்பனுக்கு அருகில் கோச்சோ இராச்சியம் என்று அழைக்கப்பட்ட இரண்டு அரசுகளை நிறுவினர். கோச்சோ இராச்சிய உயுகுர்கள் புத்த மதத்தை தழுவினர். மஹ்முத் அல்-கஷ்காரி என்ற அறிஞரின் கூற்றுப்படி "சிறு மதத்தவர்களிலேயே வலிமையானவர்கள்" கோச்சோ உயுகுர்கள் தான். அதேநேரத்தில் கான்சு கான்சு 1030 களில் தாங்குடு மக்களால் வெல்லப்பட்டனர்.

உசாத்துணை
---------

1. ↑  Bughra 1983, ப. 50–51.
2. ↑  Benson 1998, ப. 16–19.
3. ↑  Latourette 1964, ப. 144.
4. ↑  Haywood 1998, ப. 3.2.
5. ↑  Sinor 1990, ப. 317–342.
6. ↑  Barfield 1989, ப. 165.
7. ↑  Golden 1992, ப. 181.
8. ↑  Golden 2011, ப. 47.
9. ↑  Millward 2007, ப. 50.
**உலூனா 14 (E - 6LS தொடர்)** *(Luna 14 (E-6LS series)*)என்பது சோவியத் ஒன்றியத்தால் நடத்தப்பட்ட லூனா திட்டத்தின் ஆளில்லா விண்வெளி பயணமாகும். இது உலூனிக் 14 என்றும் அழைக்கப்பட்டது.

கண்ணோட்டம்
----------

இந்த உலூனா 14 விண்கலம் உலூனா 12 வடிவமைப்பைப் போலவே இருந்ததாகவும் , உலூனா 10 கொண்டு சென்ற கருவிகளையே கொண்டுசென்றதாகவும் நம்பப்படுகிறது. புவி, நிலாப் பொருண்மைகளின் ஊடாட்டம், நிலா ஈர்ப்பு விசை - வெவ்வேறு வட்டணைகளில் விண்கலத்திற்கு தகவல்தொடர்புகளின் பரப்புதலும் அதன் நிலைப்பும் சூரிய ஆற்றல் துகள்கள், அண்டக் கதிர்கள், நிலா இயக்கம் பற்றிய ஆய்வுகளுக்கான தரவுகளை இது வழங்கியது. இந்த விண்கலம் லூனா தொடரின் இரண்டாவது தலைமுறையின் இறுதி கலமாகும்.

லூனா 14 1968, ஏப்ரல் 10 அன்று நிலா வட்டனையில் 19:25 ஒபொநேரத்தில் வெற்றிகரமாக நுழைந்தது. தொடக்க வட்டணை அளவுருக்கள் 160 × 870 கிலோமீட்டர்கள், 42 ′ சாய்வில் இருந்தன. N1 - L3 முன்னோட்ட நிலா தரையிறங்கும் திட்டத்திற்கு ஆதரவாக தகவல் தொடர்பு அமைப்புகளை சோதிப்பதே இந்த விண்கலத்தின் முதன்மை குறிக்கோளாக இருந்தது. விண்கல வட்டணையில் இருந்தான தரைக் கண்காணிப்பும் நிலா ஈர்ப்பின் பிறழ்வுகளைத் துல்லியமாக வரைபடமாக்கலும் எதிர்கால நிலாப் பயணங்களின் பாதைகளைக் கணிக்கப் பெரிதும் உதவும். உலூனா 14 சூரியனில் இருந்துவரும் அண்ட கதிர்கள், மின்னூட்டத் துகள்களைப் பற்றி ஆய்வு செய்வதற்கான அறிவியல் கருவிகளையும் எடுத்துச் சென்றது. இருப்பினும் சில விவரங்களே வெளிப்படுத்தப்பட்டுள்ளன.. இந்தப் பணி 75 நாட்கள் நீடித்தது.

மேற்கோள்கள்
-----------

1. ↑  "In Depth | Luna 14". 2020-02-17 அன்று மூலம் பரணிடப்பட்டது. 2019-02-21 அன்று பார்க்கப்பட்டது.

வெளி இணைப்புகள்
---------------

* ஜாரியா - உலூனா திட்டக் காலநிரல்
**குழந்தை தொழிலாளர் எதிர்ப்பு நாள்** (*World Day Against Child Labour*) உலகம் முழுவதும் ஆண்டுதோறும் சூன் 12 ஆம் தேதி கடைப்பிடிக்கப்படுகிறது. ஐக்கிய நாடுகளின் ஓர் அங்கமான பன்னாட்டு தொழிலாளர் அமைப்பினால் (ஐ.எல்.ஓ) அங்கீகரிக்கப்பட்ட இந்த நாள் குழந்தைத் தொழிலாளர்கள் பற்றிய விழிப்புணர்வை ஏற்படுத்த 2002ம் ஆண்டு முதல் கடைபிடிக்கப்படுகிறது. ஐ.எல்.ஓ வின் 138 மற்றும் 182வது உடன்படிக்கைகளின் ஏற்பினால் தூண்டப்பட்டு இந்த நாள் உருவாக்கப்பட்டது.

நோக்கம்
-------

இதன் அடிப்படையில் குழந்தை தொழிலாளர் முறையை முற்றிலுமாக அகற்றப்பட வேண்டியதன் அவசியத்தை உணர்த்த இந்நாள் கடைப்பிடிக்கப்படுகிறது. 
2006 அக்டோபர் 10 ம் தேதி முதல் வீடு, சாலையோரக் கடைகள், ஓட்டல்கள் போன்ற இடங்களில் ௧௪ வயதிற்கு உட்பட்ட சிறுவர், சிறுமியரை வேலைக்கு அமர்த்த மத்திய அரசு தடைவிதித்துள்ளது.

குழந்தை தொழிலாளர்களுக்கு ஏற்படும் பாதிப்புகள்
---------------------------------------------

குழந்தைகள் நலனுக்கான சர்வதேச அமைப்பான யுனிசெப் நிறுவனம் குழந்தை தொழிலாளர்களுக்கு ஏற்படும் பதிப்புகளை முன்று வகையாக பிரித்துள்ளது. 

* உடல் ரீதியான பாதிப்பு
* உளவியல் அல்லது மனரீதியான பாதிப்பு மற்றும்
* உணர்வு மற்றும் சமூகரீதியான பாதிப்பு

### உடல் ரீதியான பாதிப்பு

கொடிய வறுமை, உட்டசத்துக் குறைவு, கல்வியறிவு பெற முடியாத நிலை, உடல் நலனை பாதிக்கக் கூடிய ஆபத்தான சூழல், காற்றோட்டம் இல்லாத குறுகிய அறை போன்றவை சிறார்களின் உடல் நலனைப் பெரிதும் பாதிப்பதால் ஆஸ்துமா, காசநோய் போன்ற ஆபத்தான நோய்களின் தாக்குதலுக்கு இலக்காகின்றனர்.

### உளவியல் அல்லது மனரீதியான பாதிப்பு

மனரீதியான வளர்ச்சி என்பது எழுத்தறிவு, எண்ணறிவு மற்றும் நடைமுறை வாழ்க்கை முறையினைப் பற்றிய பொதுவான அறிவு போன்றவை உள்ளடங்கியதாகும். இவற்றில் ஏற்படும் மாற்றங்கள் சிறார்களை மிகவும் கடுமையாக பாதிக்கின்றன.

### உணர்வு மற்றும் சமூகரீதியான பாதிப்பு

கல்வியறிவு பெறமுடியாமல் வறுமையை விரட்ட எண்ணி சிறுவயது முதல் குறைந்த சம்பளத்திற்கு வேலைக்கு செல்லும் இவர்களால் சமுதாயத்தில் கடைசி வரை ஒரு நல்ல நிலைமையை அடைய முடியாமல் சமுகத்தால் புறக்கணிக்கப்படும் நிலைமைக்கு தள்ளப்படுகின்றனர்.

கவனம் செலுத்தப்பட வேண்டிய அம்சங்கள்
-----------------------------------

* சிறார் அனைவருக்கும் தொடக்கக் கல்வி கட்டாயம் ஆக்கப்பட வேண்டும் .
* சிறுவர்களின் தொழில் திறமைகளைக் கண்டறிந்து அத்திறமைகளை வளர்க்க பயிற்சி கொடுக்கப்பட வேண்டும்
* கொத்தடிமைகளாக இருந்து விடுவிக்கப்பட்ட சிறுவர்களின் பெற்றோர்களுக்கு வேலை வாய்ப்பில் முன்னுரிமை கொடுக்கப்பட வேண்டும்.
* பள்ளி மற்றும் கல்லூரிகளில் குழந்தைத் தொழிலாளர் ஒழிப்பு பற்றிய விழிப்புணர்வு முகாம்களை நடத்தலாம்.
* "குழந்தைகள் உங்களுக்குப் பிறந்தவர்கள் தான், ஆனால் உங்களுக்காக மட்டுமே பிறந்தவர்கள் அல்ல" என்பதை பெற்றோர்களுக்கு புரிய வைக்க வேண்டும்.

மேற்கோள்கள்
-----------

1. ↑  ILO Website about the day
2. ↑  "Text of ILO Convention 138". .
3. ↑  Text of ILO Convention 182
**நந்தியால்** (ஆங்கிலம்:Nandyal), இந்தியாவின் ஆந்திரப் பிரதேசம் மாநிலத்தில் அமைந்துள்ள **நந்தியால்** மாவட்டத்தில் இருக்கும் ஒரு நகராட்சி ஆகும்.

புவியியல்
---------

இவ்வூரின் அமைவிடம் 15°29′N 78°29′E﻿ / ﻿15.48°N 78.48°E﻿ / 15.48; 78.48 ஆகும். கடல் மட்டத்தில் இருந்து இவ்வூர் சராசரியாக 203 மீட்டர் (666 அடி) உயரத்தில் இருக்கின்றது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 151,771 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நந்தியால் மக்களின் சராசரி கல்வியறிவு 63% ஆகும், இதில் ஆண்களின் கல்வியறிவு 72%, பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 59.5% விட கூடியதே. நந்தியால் மக்கள் தொகையில் 13% ஆறு வயதுக்குட்பட்டோர் ஆவார்கள்.

ஆதாரங்கள்
---------

1. ↑
2. ↑
3. ↑  "Nandyal". *Falling Rain Genomics, Inc*. அக்டோபர் 20, 2006 அன்று பார்க்கப்பட்டது.
4. ↑  "2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை". Archived from the original on 2004-06-16. அக்டோபர் 20, 2006 அன்று பார்க்கப்பட்டது.CS1 maint: unfit url (link)
**புரோடாக்டினியம்(V) புளோரைடு** (*Protactinium(V) fluoride*) என்பது PaF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் புளோரைடும் சேர்ந்து இந்த ஆலைடு உருவாகிறது.

தயாரிப்பு
---------

புரோமின் முப்புளோரைடு அல்லது புரோமின் பெண்டாபுளோரைடுடன் 600 °செல்சியசு வெப்பநிலையில் புரோடாக்டினியம்(V) ஆக்சைடைச் சேற்த்து வினைபுரியச் செய்வதன் மூலம் புரோடாக்டினியம்(V) புளோரைடை தயாரிக்கலாம்.:

{\displaystyle {\ce {3 Pa2O5 + 10 BrF3 (6 BrF5) -> 6 PaF5 + 5 Br2 (3 Br2 ) + 7.5 O2}}}
புரோடாக்டினியம்(V) குளோரைடு அல்லது புரோடாக்டினியம்(IV) புளோரைடுடன் 700 பாகை செல்சியசு வெப்பநிலையில் புளோரின் வாயுவை செலுத்தியும் புரோடாக்டினியம்(V) புளோரைடை தயாரிக்கலாம்.

{\displaystyle {\ce {2 PaF4 + F2 -> 2 PaF5}}}
நீரேற்று வடிவ புரோடாக்டினியம்(V) புளோரைடை புரோடாக்டினியம்(V) ஆக்சைடு மற்றும் ஐதரோபுளோரிக் அமிலம் ஆகியவற்றின் நீர்த்த கரைசல்களை வினைபுரியச் செய்து தயாரிக்கலாம்.

{\displaystyle {\ce {Pa2 O5 + 10 HF -> 2 PaF5. 2 H2O + 6 H2O}}}
புளோரின் கொண்ட புரோடாக்டினியத்தின் அணைவுச் சேர்மங்களை சிதைவு வினைக்கு உட்படுத்தியும் புரோடாக்டினியம்(V) புளோரைடை தயாரிக்க முடியும்.

பண்புகள்
--------

புரோடாக்டினியம்(V) புளோரைடு வெள்ளை நிறம் கொண்ட எளிதில் ஆவியாகும் ஒரு திண்மமாகும். இது அதிக நீருறிஞ்சும் தன்மை கொண்டது. தண்ணீரில் ஓரளவு கரையும். ஐதரோபுளோரிக் அமிலத்திலும் இது கரையும். β-யுரேனியம் பெண்டாபுளோரைடு வகை நாற்கோணப் படிககட்டமைப்பை இச்சேர்மம் கொண்டுள்ளது. a = 1153 பைக்கோமீட்டர், c = 510 பைக்கோமீட்டர் என்ற அணிக்கோவை அளவுருக்களுடன் I42d (விண்வெளி குழு எண். 122) என்ற இடக்குழுவிலான படிகக்கட்டமைப்பை இச்சேர்மம் ஏற்றுள்ளது. குவார்ட்சு மற்றும் பைரெக்சு ஆகியவை அதிக வெப்பநிலையில் புரோடாக்டினியம்(V) புளோரைடால் தாக்கப்படுகின்றன. ஓர் இருநீரேற்றாக இது நிறமற்ற, நீருறிஞ்சும் படிகத்திண்மப் பொருளாகும். இயற்கையில் இது மெழுகு போன்றது. நீரிலும் ஐதரோபுளோரிக் அமிலத்திலும் கரையும். பாசுபரசு முப்புளோரைடுடன் இது வினைபுரிந்தால் புரோடாக்டினியம்(IV) புளோரைடு உருவாகும். தாழ் வெப்பநிலையில் காற்றில், ஐதரசன் புளோரைடு அல்லது புளோரின் ஆகியவற்றால் இருநீரேற்றை நீரற்ற வடிவமாக மாற்ற முடியாது. அதற்கு பதிலாக, இருபுரோடாக்டினியம்(V) ஆக்சைடு ஆக்டாபுளோரைடு (Pa2OF8) உருவாகிறது.. 325 பாகை செல்சியசிற்கும் அதிக வெப்பநிலையில், இருபுரோடாக்டினியம்(V) ஆக்சைடு ஆக்டாபுளோரைடும் புரோட்டாக்டினியம்(V) புளோரைடும் கலவையாக உருவாகின்றன.

மேற்கோள்கள்
-----------

1. 1 2 3 4 5 6   *Handbuch der Präparativen Anorganischen Chemie.*. பக். 1170. பன்னாட்டுத் தரப்புத்தக எண்:3432023286.
2. 1 2  G. Meyer; Lester R. Morss (1991) (in de). *Synthesis of Lanthanide and Actinide Compounds*. Springer. பக். 77. பன்னாட்டுத் தரப்புத்தக எண்:9780792310181. .
3. ↑  Lester R. Morss, தொகுப்பாசிரியர் (2010) (in de). *The Chemistry of the Actinide and Transactinide Elements*. **1**. Springer. பக். 198. பன்னாட்டுத் தரப்புத்தக எண்:978-94-0070211-0.

| * பா
* உ
* தொ
 புரோடாக்டினியம் சேர்மங்கள் |
| --- |
| புரோடாக்டினியம் (IV) | 
* PaO
* PaH3
* PaO2
* PaCl4
* PaBr4
* Pa(C8H8)2

 |
| புரோடாக்டினியம் (V) | 
* Pa2O5
* PaCl5
* PaBr5
* PaI5
* PaF5

 |
**விநாயகன்** (*Vinayakan*) ஒரு இந்திய நடிகரும், பின்னணிப் பாடகரும் மற்றும் இசையமைப்பாளரும் ஆவார். இவர் முக்கியமாக மலையாளம் மற்றும் தமிழ் மொழித் திரைப்படங்களில் பணியாற்றுகிறார்.    1995 ஆம் ஆண்டு *மாந்திரிகம்* என்ற திரைப்படத்தில் ஒரு சிறிய தோற்றத்தில் தனது திரை வாழ்க்கையைத் தொடங்கினார். பின்னர், இரண்டு படங்களில் துணை வேடங்களிலும், நகைச்சுவை வேடங்களிலும் நடித்தார்.

2016 ஆம் ஆண்டில், ராஜீவ் ரவியின் *கம்மடிபாடம்* என்ற படத்தில் *கங்கா* என்ற கதாபாத்திரத்தில் நடித்ததற்காக விநாயகன் சிறந்த நடிகருக்கான கேரள மாநில திரைப்பட விருதை வென்றார். மேலும் இது விமர்சகர்களால் நன்கு பாராட்டப்பட்டது.  படத்தில் ஒரு பாடலுக்கும் இசையமைத்துள்ளார்.  *எடகொச்சி டியூடு என்ற பாத்திரத்தில்* ஆடு - ஒரு பீகரா ஜீவி ஆனு , இதைத் தொடர்ந்து *ஆடு 2* படத்திலும், லிஜோ ஜோஸ் பெல்லிசேரியின் ஈ.ம.யா படத்தில் அய்யப்பன் ஆகியவை இவரது அங்கீகரிக்கப்பட்ட பாத்திரங்களில் அடங்கும். இது தி இந்து பத்திரிக்கை வெளியிட்ட தசாப்தத்தின் முதல் 25 மலையாளப் படங்களின் பட்டியலில் சேர்க்கப்பட்டுள்ளது. மேலும், புதிய அலை இயக்கத்தின் வரையறுக்கும் திரைப்படங்களில் ஒன்றாக பரவலாகக் கருதப்படுகிறது.

இவர் 2023 இல் ரஜினிகாந்த் நடித்த தமிழ் மொழிப் படமான ஜெயிலர் படத்தில் வில்லனாக நடித்ததன் மூலம் பரந்த கவனத்தைப் பெற்றார்.

சான்றுகள்
---------

1. ↑  "List of Malayalam Movies acted by Vinayakan". Malayala Chalachithram. 20 September 2016 அன்று பார்க்கப்பட்டது.
2. ↑  Anand, Shilp Nair (6 June 2013). "On the superhero trail". *The Hindu*. 20 September 2016 அன்று பார்க்கப்பட்டது.
3. ↑  നായർ, അനീഷ്. "വിനായകന്റെ അസൂയയും അഹങ്കാരവും". Mathrubhumi. 20 September 2016 அன்று பார்க்கப்பட்டது.
4. ↑  "Kerala State Awards 2016: full list of winners...". *Zee News*. 7 March 2016. Retrieved 7 March 2016.
5. ↑  "I never felt I was inferior and that empowered me: Vinayakan". *The Times of India*. .

வெளி இணைப்புகள்
---------------

* ஐ.எம்.டி.பி இணையத்தளத்தில் Vinayakan
**யவன ஜாதகம்** பண்டைய கிரேக்க வானியலைப் பின்பற்றி எலனியக் காலத்தில் பண்டைய எகிப்தின் அலெக்சாந்திரியா நகரத்தில் கிரேக்க மொழியில் எழுதப்பட்ட சோதிடம் மற்றும் வானியல் நூல் ஆகும். இதனை *ஸ்புஜித்வாஜா* என்பவர் சமசுகிருதத்தில் மொழிபெயர்த்தார். இதன் அசல் நூல் தொலைந்து போனதால், இந்தியாவை ஆண்ட மேற்கு சத்திரபதி மன்னர் முதலாம் ருத்திரதாமன் (ஆட்சிக் காலம்:130–150) காலத்தில் **ஸ்பூஜித்வாஜா** என்பவர் பண்டைய கிரேக்க வானியல் மற்றும் சோதிட நூலை *யவன ஜாதகம்* எனும் பெயரில் சமகிருத்தத்தில் மொழிபெயர்த்தார். இதனை தற்காலத்தில் டேவிட் பிங்கிரி என்பவரால் ஆங்கிலத்தில் மொழிபெயர்க்கப்பட்டது. இது 1978ம் ஆண்டு ஹார்வர்ட் ஓரியண்டல் தொடரின் தொகுதி 48 ஆக வெளியிடப்பட்டது.

  

யவனஜாதகம் என்பது மேற்கத்திய ஜாதகத்தைக் குறிப்பிடும் ஆரம்பகால சமஸ்கிருதப் படைப்புகளில் ஒன்றாகும். [4] இதைத் தொடர்ந்து மேற்குலகின் பிற படைப்புகளான *ரோமகா சித்தாந்தம்* ("ரோமானியர்களின் கோட்பாடு") இந்திய ஜோதிடத்தை பெரிதும் பாதித்தன.
இருப்பினும் சில இந்திய ஆசிரியர்கள் ஜாதகம் பற்றிய ஆரம்பகால சமஸ்கிருதப் படைப்பான வேதாங்கத்தின் ஒரு பிரிவாக சோதிடம் இருந்தது.

யவனஜாதகத்தில் ஒருவர் பிறந்த நேரம் மற்றும் இடம் ஆகியவற்றிலிருந்து ஜோதிட விளக்கப்படங்களை (ஜாதகங்கள்) கணக்கிடுவதற்கான வழிமுறைகள் உள்ளது. எலனிய கிரேக்க உலகில் ஹெலனிஸ்டிக் உலகில், குறிப்பாக அலெக்சாந்திரியாவில் ஜோதிடம் செழித்தது மற்றும் யவன ஜாதகம் கிரேக்க மொழி பேசும் உலகில் உருவாக்கப்பட்ட ஜோதிட நுட்பங்களைப் பிரதிபலிக்கிறது. ஜோதிட சேவையில் 'ஹோரோஸ்கோபோஸ்' (கிழக்கு அடிவானத்தில் உள்ள இராசி அடையாளம்) கணக்கீடு போன்ற வானியல் கணித முறைகள் பயன்படுத்தப்பட்டன.

இதனையும் காண்க
--------------

* இந்தோ கிரேக்க நாடு
* டேவிட் பிங்கிரி

உசாத்துணை
---------

1. ↑  Source
2. ↑  Dhavale, D. G. (1984). "*The Yavanajataka of Sphujidhvaja* by David Pingree". *Annals of the Bhandarkar Oriental Research Institute* **65** (1/4): 266–267.
3. ↑  Rocher, Ludo (March 1980). "*The Yavanajataka of Sphujidhvaja* by David Pingree". *Isis* **71** (1): 173–174. doi:10.1086/352443.

மேற்கோள்கள்
-----------

* Thomas McEvilley (2002) *The Shape of Ancient Thought*, Allworth Press, ISBN 1-58115-203-5
* David Pingree (1981) "*Jyotiḥśāstra*", Jan Gonda (ed) *A History of Indian Literature*, Vol, VI Fasc. 4, Otto Harrassowitz — Wiesbaden
* K. V. Sarma (1997), "Sphujidhvaja", Encyclopaedia of the History of Science, Technology, and Medicine in Non-Western Cultures edited by Helaine Selin, Springer, ISBN 978-0-7923-4066-9
* Bill M. Mak (2014) The ‘Oldest Indo-Greek Text in Sanskrit’ Revisited: Additional Readings from the Newly Discovered Manuscript of the Yavanajātaka, *Journal of Indian and Buddhist Studies* 62(3): 1101-1105
* Bill M. Mak (2013) The Last Chapter of Sphujidhvaja's Yavanajātaka critically edited with notes, SCIAMVS 14, pp. 59-148
* Bill M. Mak (2013) The Date and Nature of Sphujidhvaja’s Yavanajātaka reconsidered in the light of some newly discovered materials, *History of Science in South Asia* 1: pp. 1-20
* Witzel, Michael (25 May 2001). "Autochthonous Aryans? The Evidence from Old Indian and Iranian Texts". *Electronic Journal of Vedic Studies* **7** (3). .
**வெள்ளை** ஒரு நிறமாகும் இவ்வுணர்வு மனிதக் கண்ணில் காணப்படும் நிறத்தை அறியக்கூடிய மூன்று வகை கூம்புக் களங்களை கிட்டத்தட்ட நிகரான அளவின் தூண்டுவதும் சுற்றுப்புறச் சூழலைவிட கூடிய ஓளிர்மையைக் கொண்டதுமான ஒளியால் ஏற்படுத்தப்படுகிறது. வெள்ளை உணர்வு சாயல் (hue), சாம்பல் நிறம் (grayness) அற்றதாக காணப்படும்.
வெள்ளொளியை பலவாறாக உண்டாக்க முடியும். சூரியன் அவ்வாறனதொரு மூலமாகும். மின்சார வெண்சுடர் இன்னொரு மூலமாகும். தற்கால ஒளிமூலங்களான உடனொளிர் விளக்கு, ஒளிகாவும் இருமுனையம் போன்றவையும் வெள்ளொளி மூலங்களாகும். தனது மேற்பரப்பில் பட்டுத் தெறிக்கும் ஒளியை மாற்றதாக எப்பொருளும் வெள்ளை நிறமாகத் தோன்றும்.

பூக்கள், முகில்கள், தூவிப்பனி போன்றவை வெள்ளை நிறமாக தோன்றுவதால் மானிட கலாச்சாரத்தில் வெள்ளை நிறம் முக்கிய இடத்தைப் பெற்றுள்ளது. பொதுவாக வெள்ளை நிறம் தூய்மை, சுத்தம் என்பவற்றைக் குறிக்கப் பயன்படுகிறது. வெள்ளை, கருப்பு நிறங்களிடையே காணப்படும் பாரிய வேறுபாட்டால் இவை வேற்றுமையைக் குறிக்க பயன்படுத்தப்படுகின்றன. சீன கலாச்சாரத்தில் வெள்ளை நிறம் சாவைக் குறிக்கிறது.

மேற்கோள்கள்
-----------

1. ↑  Wyszecki & Stiles. *Color Science*. பக். 506.
**எனிசை கிர்கிசு ககானரசு** என்பது ஒரு துருக்கியப் பேரரசு ஆகும். இது 9 மற்றும் 10ஆம் நூற்றாண்டின் ஆரம்பங்களுக்கு இடையில் சுமார் ஒரு நூற்றாண்டுக்கு நீடித்திருந்தது. இது எனிசை கிர்கிசு மக்களை ஆண்டது. அம்மக்கள் தெற்கு சைபீரியாவில் 6ஆம் நூற்றாண்டு முதல் வசித்து வந்தனர். 9ஆம் நூற்றாண்டின் போது தங்களை ஆண்டுவந்த உய்குர்கள் மீது கிர்கிசுகள் ஆதிக்கம் செலுத்த ஆரம்பித்தனர். இந்தப் பேரரசானது 840 முதல் 1207 வரை ககானரசாக நிறுவப்பட்டிருந்தது. இந்த ககானரசின் நிலப்பரப்பானது அதன் அதிகபட்ச பரப்பளவின் போது, குறுகிய காலத்திற்கு கிர்கிசுத்தான், கசக்கஸ்தான், உருசியா, சீனா மற்றும் மங்கோலியா ஆகிய நாடுகளின் பகுதிகளை தன்னகத்தே கொண்டிருந்தது. 10ஆம் நூற்றாண்டிற்குப் பிறகு, எனிசை கிர்கிசு நாட்டைப் பற்றியுள்ள தகவல்கள் மிகக் குறைவாகவே உள்ளன. இந்தக் கானரசானது அதன் பூர்வீகத் தாயகத்தில் 1207ஆம் ஆண்டு வரை எஞ்சியிருந்தது என நம்பப்படுகிறது. .

மேற்கோள்கள்
-----------

1. 1 2  "History of Central Asia". *Encyclopædia Britannica*. 8 November 2016 அன்று பார்க்கப்பட்டது.
2. 1 2 3  Drompp, Michael (January 2002) (in en). *The Yenisei Kyrgyz from Early Times to the Mongol Conquest*. .
3. ↑  Mustafa Kalkan, (2005), "Kırgız Boylarının Yenisey’den Çıkarılmaları 
ve Coğrafî Dağılımları", (in Turkish), Erdem: Atatürk Kültür Merkezi Dergisi, Vol: 15, No: 47, Page: 77-100.
நர்கோனா அரண்மனை
**நர்கோனா அரண்மனை** (*Nargona Palace*) என்பது இந்தியாவின் பீகார் மாநிலத்திலுள்ள தர்பங்காவில் அமைந்துள்ளது. இந்த அரண்மனை ராஜ் தர்பங்காவில் கட்டப்பட்ட கடைசி அரச அரண்மனையாகும்.

வரலாறு
------

1934 இல் பீகாரின் வடக்குப் பகுதியை உலுக்கிய நேபாள-பீகார் பூகம்பத்தில் அழிந்த முக்கிய நகரங்களில் தர்பங்கா நகரமும் ஒன்றாகும். கிட்டத்தட்ட முழு நகரமும் அழிந்து போனது. தர்பங்காவிலுள்ள அரண்மனைகளும் பெரும் சேதத்தை சந்தித்தன. மோதி மகால் அரண்மனை பூகம்பத்தில் முற்றிலுமாக அழிக்கப்பட்டது. ஆனந்த் பாக் அரண்மனை மற்றும் ராம் பாக் அரண்மனை கடுமையாக சேதமடைந்து நிலநடுக்கத்திற்குப் பிறகு மீண்டும் கட்டப்பட்டன. அந்த காலத்தில் தர்பங்காவை நிர்வகித்த மிதிலை பிரதேசத்தின் மகாராஜா காமேசுவர் சிங் என்ற பிராமண ஆட்சியாளர், பூகம்பத்தை எதிர்க்கும் தொழில்நுட்பத்துடன் புதிய அரண்மனையை கட்ட முடிவு செய்தார்.  அரண்மனை கட்டப்பட்டபோது பூகம்பத்தை எதிர்க்கும் அம்சங்களை உள்ளடக்கிக் கட்டப்பட்டது. பூகம்பத்தைத் தாங்கும் திறன் 1988 இல் பீகாரில் மற்றொரு நிலநடுக்கம் ஏற்பட்டபோது நிரூபிக்கப்பட்டது. பூகம்பத்தை எதிர்க்கும் தொழில்நுட்பத்தை உள்ளடக்கிய இந்தியாவின் முதல் கட்டிடம் இதுவாகும்.

தற்போதைய நிலை
-------------

அரண்மனையும் அதனைச் சுற்றியுள்ள தோட்டம், பழத்தோட்டங்கள், மற்றும் ராஜ் தர்பங்காவின் தலைமை அலுவலக கட்டிடம் ஆகியவை 1972 இல் பீகார் அரசுக்கு ஒரு பல்கலைக்கழகத்தை நிறுவுவதற்காக நன்கொடையாக வழங்கப்பட்டது. இப்போது லலித் நாராயண் மிதிலா பல்கலைக்கழகம் என்றா பெயரில் இயங்கி வருகிறது.

சான்றுகள்
---------

1. ↑  The Bihar Earthquake And The ராஜ் தர்பங்கா. Author - Kumar Ganganand Sinha. Publisher - ராஜ் தர்பங்கா. Year of Publication - 1936
2. ↑  Anthropology of Ancient Hindu Kingdoms: A Study in Civilizational Perspective; Author - Makhan Jha
*கணினியறை*யில் மனிதக் கணினிகள்
**மாந்தக் கணினி** அல்லது **மனிதக் கணினி** (*human computer*) என்ற சொற் பயன்பாடு மிக விரைவாக கணக்குகளை தீர்ப்பவரைக் குறிப்பிடுவதாக அமைந்துள்ளது. 17ஆம் நூற்றாண்டில் கணக்குப் போடுபவரை கணக்காளர் (கணினி) என அழைத்திருந்தனர். தற்போதைய மின்னியக்க கணினிகள் கண்டுபிடிக்கும் முன்னர் இவ்வாறு விரைவாக கணக்குகளைச் செய்வோர் பணியிலும் அமர்த்தப்பட்டனர். இவர்கள் கொடுக்கப்பட்ட விதிகளுக்கேற்ப கணக்கிட வேண்டும்; அவற்றிலிருந்து விலகக்கூடாது எனவும் கட்டளையிடப்பட்டனர். (டூரிங், 1950). இவர்கள் அணிகளாக பிரிக்கப்பட்டு மிகவும் நேரமெடுக்கும் கணக்குகளை தீர்க்குமாறு இணையாகப் பணியாற்றவும் பணிக்கப்பட்டனர்.

இருபதாம் நூற்றாண்டில் இச்சொல் பிறப்பிலேயே விரைவாக மனக்கணக்கு இடும் திறமை கொண்டோரை குறிப்பிடப் பயன்படுத்தப்படுகிறது. முதன்முதலாக மே 2, 1892இல் *த நியூயார்க் டைம்ஸ்* நாளிதழில் வெளியானது. ஐக்கிய அமெரிக்காவின் *குடிசார் அரசுப்பணி ஆணையம்* கீழ்வரும் விளம்பரத்தைக் கொடுத்திருந்தது:

"ஓர் கணினி தேவை. [...] தேர்வுக்கு இயற்கணிதம், திரிகோணமிதி மற்றும் வானியல் பாடங்களிலிருந்து வினாக்கள் இருக்கும்."

உசாத்துணை
---------

* Turing, Alan Mathison (1950). Computing machinery and intelligence. Mind, 59, 433-460.
* Grier, David Alan, *The Human Computer and the Birth of the Information Age பரணிடப்பட்டது 2016-03-08 at the வந்தவழி இயந்திரம்*, Joseph Henry Lecture, Philosophical Society of Washington, May 11, 2001.
* Grier, David Alan, *When Computers Were Human பரணிடப்பட்டது 2006-08-21 at the வந்தவழி இயந்திரம்*, Princeton University Press, 2005. ISBN 0-691-09157-9.
* Campbell-Kelly, Martin, The Origin of Computing, *Scientific American*, September 2009.
* Mark Wolverton, "Girl Computers" பரணிடப்பட்டது 2013-03-24 at the வந்தவழி இயந்திரம், *American Heritage*, Fall 2011
* Edith Law, Luis von Ahn, "Human Computation", Morgan and Claypool publishers, 2011

வெளி இணைப்புகள்
---------------

* Early NACA human computers at work, photograph, October 1949.
* The Age of Female Computers பரணிடப்பட்டது 2006-06-16 at the வந்தவழி இயந்திரம், by David Skinner
* Sonoma University பரணிடப்பட்டது 2021-04-22 at the வந்தவழி இயந்திரம்
* Wellesley
**சீழ்க்கைச்சிரவி**அல்லது **சீழ்க்கைச் சிறகி** (Fulvous whistling duck – *Dendrocygna bicolor*) என்பது ஆழமில்லாத ஈரநிலங்களிலும்  சதுப்புநிலங்களிலும் காணப்படும் ஓர் வகை உயர்ந்து மெலிந்த வாத்தாகும். இவை பல்வேறு வெப்பமண்டலப் பகுதிகளான மெக்சிகோ, அமெரிக்கா, மேற்கிந்தியத் தீவுகள், தென் அமெரிக்கா, சகாராவுக்குத் தெற்கே உள்ள ஆப்பிரிக்கா, இந்திய துணைக்கண்டம் ஆகிய பகுதிகளில் இனப்பெருக்கம் செய்கின்றன. இந்தியாவில் குறிப்பாக அசாம், மேற்கு வங்காளம், ஒடிசா, தெலுங்கானா, தமிழ்நாடு மற்றும் கேரளம் ஆகிய பகுதிகளில் இவை காணப்படுகின்றன. காகிநாடாவிற்குத் தெற்கே தமிழ்நாட்டின் கிழக்குக் கடற்கரையை ஒட்டிய பகுதிகளில் இராமநாதபுரம் வரை இவற்றின் இனப்பெருக்க மண்டலமாகும்.

உடல் தோற்றம்
------------

இது 48 – 53 cm மொத்த நீளமும் நீண்ட பழுப்பு நிற அலகும் உடையது. கருஞ்சிவப்பு மஞ்சள் நிறத் தலை மற்றும் கழுத்துடனும் நன்கு கருத்த கோடு பின்புற கழுத்திலும் கழுத்தில் கருமை நிற கீற்றுகளும் இவ்வாத்தை இனங்காண உதவும் களக் குறிப்புகளாகும். மேலும் பக்கவாட்டில் தெளிவான கீற்றுகளும் மங்கிய பழுப்பு நிறத்திட்டு முன் இறக்கையிலும் வெண்மை நிறப்பட்டை வால் மேற்போர்வை இறகுகளில் காணப்படும்.

வாழ்விடம்
---------

ஆழமில்லாத ஏரிகள், நெற்பயிர் விளைநிலங்கள் மற்றும் ஈரநிலங்கள் ஆகிய இடங்களில் இவ்வாத்துகளைக் காணலாம்.

படத்தொகுப்பு
------------

* திருவள்ளூர் மாவட்டத்தில் உள்ள வெள்ளச்சேரி ஏரியில் சீழ்க்கைச் சிரவிகள்திருவள்ளூர் மாவட்டத்தில் உள்ள வெள்ளச்சேரி ஏரியில் சீழ்க்கைச் சிரவிகள்
* சென்னையிலுள்ள பள்ளிக்கரணை சதுப்புநிலத்தில் சீழ்க்கைச் சிறகி வாத்துகள்சென்னையிலுள்ள பள்ளிக்கரணை சதுப்புநிலத்தில் சீழ்க்கைச் சிறகி வாத்துகள்

 *Dendrocygna bicolor*

மேற்கோள்கள்
-----------

1. 1 2  தென் இந்திய பறவைகள் (ரிச்சர்ட் கிரிமிட், டிம் இன்சுகிப் -- தமிழில்: கோபிநாதன் மகேஷ்வரன்) -- பக். 52 (1)
2. ↑  ஆடுபோன்
3. ↑  ஈபர்டு
4. ↑  "Abundance map of FWD". .
**குந்தலா ஜெயராமன்**(*Kunthala Jayaraman*) என்பவர்இந்திய உயிரி தொழில்நுட்பவியலாளர். இவர் 'தொழில்துறை உலகில் உயிரி தொழில்நுட்பக் கல்வியின் தாய்' என்று கருதப்படுகிறார். **முனைவர் கே.ஜே.** என்று அடிக்கடி அழைக்கப்படும் ஜெயராமன், அண்ணா பல்கலைக்கழகத்தில் உயிரித் தொழில்நுட்பத் துறையில் அறிவியல், பொறியியல் மற்றும் தொழில்நுட்பம் ஆகியவற்றுக்கு இடையே இணக்கமான சமநிலையை ஏற்படுத்திய பெருமைக்குரியவர். பெங்களூரில் உள்ள இந்திய அறிவியல் நிறுவனத்தில் உயிர்வேதியியலில் பட்டம் பெற்றார். இவர் மதுரை காமராசர் பல்கலைக்கழகத்தின் உயிரியல் அறிவியல் பள்ளியில் புகழ்பெற்ற பேராசிரியராகவும் இருந்தார். மதுரை காமராசர் பல்கலைக்கழகத்தில் பணியாற்றியபோது உலக சுகாதார அமைப்பின் மாநாடு மற்றும் பன்னாட்டுப் பயிற்சித் திட்டத்தை நடத்துவதற்கு இவர் முக்கியமானவராக இருந்தார். மதுரை காமராசர் பல்கலைக்கழகத்தில் எசு. இராமச்சந்திரன், குப்பமுத்து தர்மலிங்கம் ஆகியோருடன் இணைந்து உயிரித் தொழில்நுட்ப பாடப் புத்தகங்களை எழுத இவர் வழிகாட்டியாகச் செயல்பட்டார் 2022ஆம் ஆண்டில், குந்தலா ஜெயராமனின் நினைவாக, சென்னையின் அறிவியல் அகாதமி "உயர்கல்வி மற்றும் மொழிபெயர்ப்பு ஆராய்ச்சியில் சீர்குலைக்கும் சீர்திருத்தம்" என்ற தலைப்பில் சிறப்பு விரிவுரையை நடத்தியது. இதனை அண்ணா பல்கலைக்கழகத்தின் பேராசிரியரும், கோயம்புத்தூர் பாரதியார் பல்கலைக்கழகம், முன்னாள் துணைவேந்தருமான பேராசிரியர் பி. காளிராஜ் நிகழ்த்தினார்.

மேற்கோள்கள்
-----------

1. ↑  "From Anna University to America and to Agriculture" (PDF). 2013-05-03 அன்று பார்க்கப்பட்டது.
2. ↑  "School of Biological Sciences, Madurai Kamaraj University, Madurai" (PDF). School of Biological Sciences, Madurai Kamaraj University, Madurai. 2013-05-03 அன்று பார்க்கப்பட்டது.
**திக்கி அரண்மனை** (*Diggi Palace*) இந்தியாவின் இராசத்தான் மாநிலம் செய்ப்பூரில் அமைந்துள்ள அரச குடும்பத்தினர் வாழ்ந்த ஓர் அரண்மனையாகும். இந்த அரண்மனை ஒரு பாரம்பரிய ஆடம்பர விடுதியாக மாற்றப்பட்டது. ஆனால் இதன் ஒரு பகுதியை இன்னும் அரச குடும்பம் ஆக்கிரமித்துள்ளது. இக்குடும்பமே விடுதியை நடத்துகிறது. இங்கு ஆண்டுதோறும் செய்ப்பூர் இலக்கிய விழா 2006 ஆம் ஆண்டு முதல் நடைபெற்று வருகிறது.

வரலாறு
------

செய்ப்பூர் மாநிலத்தின் முந்தைய பகுதியான செய்ப்பூரில் இருந்து தென்மேற்கே 40 கி.மீ தொலைவில் உள்ள தனியார் மாளிகையான இந்த அரண்மனை, தாக்கூர் எனப்படும் கங்காரோட்டு இராசபுத்திரர்களுக்கு சொந்தமானதாகும். 1860 ஆம் ஆண்டுகளில் கட்டப்பட்டதில் இருந்து ஒவ்வொரு தாக்கூரும் கட்டுமனாப் பணியில் ஈடுபட்டு தற்போதைய கட்டமைப்பிற்கு அரண்மனை உருவாகியுள்ளது. இது 1991 ஆம் ஆண்டில் தற்போதைய உரிமையாளர்களான தாக்கூர் ராம் பிரதாப் சிங் திக்கியும் அவரது மனைவி ஜோதிகா குமாரி திக்கியும் இந்த அரண்மனையின் ஒரு பகுதியை பாரம்பரிய ஆடம்பர விடுதியாக மாற்றினர். திக்கி அரண்மனையின் வரலாறு 19 ஆம் நூற்றாண்டிலிருந்து தொடங்குகிறது. 1860 ஆம் ஆண்டில் பிரமாண்டமான திக்கி கோட்டைக்கு தலைமை தாங்கிய திக்கி சமத்தானத்தின் ஆளும் குடும்பத்தைச் சேர்ந்த சிறீரீ தாக்கூர் சாகேப்பு பிரதாப் சிங் திக்கி இந்த அரண்மனையை கட்டைனார். மேலும் சில ஆண்டுகளில் செய்ப்பூர் நகரம் 9 சதுரங்களில் கட்டப்பட்டது. திக்கி அரண்மனை தற்போதைய ஆல்பர்ட் மண்டப அருங்காட்சியக் இடத்தை ஆக்கிரமித்திருந்தது. ஆனால் பின்னர் இதன் தற்போதைய இடத்திற்கு மாற்றப்பட்டது.

மேற்கோள்கள்
-----------

1. ↑  "Not being at Diggi Palace". *The Week*. .
2. ↑  "Review:Diggi Palace". *The New York Times*. .
3. ↑  "Take me to the Jaipur palace". The Australian. 12 June 2010. .
4. ↑  "Rushdie gag order highlights India's battle for free speech". *Sydney Morning Herald*. .
5. ↑  "Jaipur Literature Festival: Literati glitterati weekend in India". CNNGo. 18 January 2010. .
6. ↑  George Michell; Aman Nath (2005). *Palaces of Rajasthan*. Frances Lincoln. பக். 55.
7. ↑  "History". 2012-01-05 அன்று மூலம் பரணிடப்பட்டது.

புற இணைப்புகள்
--------------

* Official site
**வீர் சிங் மேத்தா** (*Veer Singh Mehta*) இந்தியாவின் இராசத்தான் மாநிலத்தைச் சேர்ந்த ஒரு மருத்துவர் ஆவார். 1949 ஆம் ஆண்டு திசம்பர் மாதம் 5 ஆம் தேதியன்று இவர் பிறந்தார். தனது கல்வி மற்றும் பயிற்சியை செய்ப்பூரிலுள்ள சவாய் மான் சிங் மருத்துவக் கல்லூரியிலும் பின்னர் அனைத்திந்திய மருத்துவ அறிவியல் நிறுவனத்திலும் பெற்ற்றார். இந்தியாவில் மூச்சுக்குழாய் நரம்புப் பின்னல் காயங்களுக்கான அறுவை சிகிச்சையில் வீர் சிங் மேத்தா முன்னோடி மருத்துவராக உள்ளார். தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் செயல்படுகிறார். நரம்பியல் சங்கத்தின் தலைவராகவும் தெற்காசிய நரம்பியல் அறுவை சிகிச்சை நிபுணர்களின் தலைவராகவும் இவர் தேர்ந்தெடுக்கப்பட்டார். மூளை தண்டு அறுவை சிகிச்சை, மூச்சுக்குழாய் நரம்புப் பின்னல் அறுவை சிகிச்சை, இரத்தத் தமனி விரிவு சிகிச்சை, மற்றும் முதுகெலும்பு கட்டி அறுவை சிகிச்சை ஆகிய துறைகளில் இவர் செய்த பணிக்காக உலகம் முழுவதும் பிரபலமானார். இந்தியாவில் நன்கு அறியப்பட்ட மூளைக் கட்டி அறுவை சிகிச்சை நிபுணரான இவர் மூளைக் கோளாறுகளுக்காக உலகம் முழுவதும் உள்ள ஏராளமான இந்திய மற்றும் பன்னாட்டு நோயாளிகளுக்கு சிகிச்சை அளித்துள்ளார். இவருடைய மருத்துவ சேவைக்காக இந்திய அரசு 2005 ஆம் ஆண்டு பத்மசிறீ விருது வழங்கி சிறப்பித்தது. பிரபல நரம்பியல் அறுவை சிகிச்சை நிபுணரான பி.கே. மிசுரா தில்லி அனைத்திந்திய மருத்துவ அறிவியல் கழகத்தில் இவருக்கு இளையவராக இருந்தார்.

மேற்கோள்கள்
-----------

1. ↑  "List of Fellows - NAMS" (PDF). National Academy of Medical Sciences. 2016. March 19, 2016 அன்று பார்க்கப்பட்டது.
2. ↑  "Padma Awards" (PDF). Ministry of Home Affairs, Government of India. 2015. July 21, 2015 அன்று பார்க்கப்பட்டது.
3. ↑  "Basant Kumar Misra, President NSI 2008" (PDF). *Neurological Society of India*. 2020-07-29 அன்று மூலதளத்திலிருந்து பரணிடப்பட்டது (PDF) எடுக்கப்பட்டது.

*